OpenLLM-France/wikimedia huggingface dataset:
# Tirrena-Adriàtica 1987

La Tirrena-Adriàtica 1987 va ser la 22a edició de la Tirrena-Adriàtica. La cursa es va disputar en un pròleg inicial i sis etapes, entre el 12 i el 18 de març de 1987, amb un recorregut final de 935,6 km.
El vencedor de la cursa fou el danès Rolf Sorensen (Remac-Fanini), que s'imposà a l'italià Giuseppe Calcaterra (Atala) i el suís Toni Rominger (Supermercati Brianzoli), segon i tercer respectivament. Sorensen va basar la victòria final en la darrera etapa, la contrarellotge pels carrers de San Benedetto del Tronto, que guanyà.

## Etapes

| Etapa | Data | Recorregut | Km | Vencedor d'etapa | Líder de la general |
| Pr. | 12 de març | Latina - Latina (CRI) | 8,0 | Lech Piasecki (POL) | Lech Piasecki (POL) |
| 1a | 13 de març | Ladispoli - Arpino | 213,0 | Teun van Vliet (NED) | Teun van Vliet (NED) |
| 2a | 14 de març | Arpino - Paglietta | 186,0 | Moreno Argentin (ITA) | Teun van Vliet (NED) |
| 3a | 15 de març | Paglietta - Porto Recanati | 153,0 | Giuseppe Saronni (ITA) | Teun van Vliet (NED) |
| 4a | 16 de març | Porto Recanati - Fermo | 181,0 | Moreno Argentin (ITA) | Teun van Vliet (NED) |
| 5a | 17 de març | Grottamare - Montegiorno | 180,0 | Sergio Finazzi (ITA) | Teun van Vliet (NED) |
| 6a | 18 de març | S.B del Tronto - S.B del Tronto (CRI) | 14,7 | Rolf Soerensen (DEN) | Rolf Soerensen (DEN) |

## Classificació general

| | Ciclista | Equip | Temps |
| 1 | Rolf Soerensen (DEN) | Remac-Fanini | 25h 22' 21" |
| 2 | Giuseppe Calcaterra (ITA) | Atala | + 5" |
| 3 | Toni Rominger (SUI) | Supermercati Brianzoli | + 6" |
| 4 | Teun van Vliet (NED) | Panasonic | + 13" |
| 5 | Francesco Moser (ITA) | Supermercati Brianzoli | + 22" |
| 6 | Jesper Worre (DEN) | Selca-Conti | + 28" |
| 7 | Guido Winterberg (SUI) | Toshiba | + 28" |
| 8 | Franco Chioccioli (ITA) | Gis Gelati | + 31" |
| 9 | Giuseppe Petito (ITA) | Gis Gelati | + 36" |
| 10 | Daniele Caroli (ITA) | Ecoflam-BFB | + 49" |

## Referències

* ↑ «Tirreno - Adriatico». sitiodeciclismo.net/. [Consulta: 22 febrer 2014].
* ↑ «Tirreno - Adriatico 1987». cyclingfever.com/. [Consulta: 22 febrer 2014].
* ↑ «TIRRENO - ADRIATICO». cyclebase.nl [Consulta: 22 febrer 2014].

## Enllaços externs

* Web oficial (italià)
# Santo Antonio do Monte

Santo Antônio do Monte és una ciutat situada a l'estat de Minas Gerais, Brasil. La seva població és d'uns 30.000 habitants. La ciutat està 194 quilòmetres de Belo Horizonte, la capital de Minas Gerais. La seva economia es basa en la producció de focs artificials i el comerç de béns de consum intern.

## Referències

* ↑ «Santo Antonio do Monte - Panorama» (en portuguès brasiler). Cidades. IBGE. [Consulta: 3 desembre 2023].
* ↑ «Santo Antonio do Monte - História & Fotos» (en portuguès brasiler). Cidades. IBGE. [Consulta: 3 desembre 2023].
* ↑ «História do Setor» (en portuguès brasiler). SINDIEMG. [Consulta: 3 desembre 2023].
* ↑ «Economia de Santo Antônio do Monte - MG» (en portuguès). Caravela. [Consulta: 3 desembre 2023].
# Gerrit de Vries

Gerrit de Vries (Oldeberkoop, Ooststellingwerf, 13 de maig de 1967) va ser un ciclista neerlandès que fou professional entre 1989 i 1997.
Com a ciclista amateur aconseguí alguns èxits, entre ells el Campionat del món de contrarellotge per equips.
Es va casar amb la també ciclista Anita Valen.

## Palmarès

* 1984
** 1r al Gran Premi Rüebliland
* 1985
** 1r al Gran Premi Rüebliland
* 1986
** Campió del món amateur de contrarellotge per equips, amb Rob Harmeling, John Talen i Tom Cordes
** Vencedor d'una etapa de la Volta a Àustria
* 1987
** 1r al Gran Premi François-Faber
* 1990
** Vencedor d'una etapa de l'Étoile de Bessèges

### Resultats al Tour de França

* 1990. 67è de la classificació general
* 1991. 34è de la classificació general
* 1992. Abandona
* 1993. 55è de la classificació general
* 1994. 77è de la classificació general
* 1996. 119è de la classificació general
* 1997. 125è de la classificació general

### Resultats a la Volta a Espanya

* 1991. 30è de la classificació general
* 1992. 28è de la classificació general
* 1993. 26è de la classificació general

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Vengeance du gâte-sauce

La Vengeance du gâte-sauce és un curtmetratge mut francès del 1900 dirigit per Georges Méliès.

## Sinopsi

En una cuina, una cuinera intenta fer un petó a una cambrera, i ella deixa caure tota una pila de plats amb la seva sorpresa. La cuinera, presa de pànic, sent venir el cambrer principal, s'amaga en un armari. Treu el cap per escoltar les protestes del cambrer sobre els plats trencats, i el cambrer tanca la porta de l'armari. El cap del cuiner, encara ben viu, es desprèn i comença a retreure el cuiner astorat.
El xef intenta destruir el cap parlant, però se li escapa, canviant màgicament de lloc per l'habitació. Finalment el xef tira el cap a l'armari, i surt el cuiner, de nou d'un sol tros. Com a venjança, el cuiner treu el cap del cambrer, llença el cos a un costat i balla alegrement.

## Producció i supervivència

El mateix Méliès fa de cuiner, un dels seus molts papers en què perd el cap o té diversos caps duplicats. Els efectes especials es creen amb escamoteigs i exposició múltiples sobre un fons negre.
La Vengeance du gâte-sauce va ser llançat per la Star Film Company de Méliès i té el número 243 als seus catàlegs. Considerada durant molt de temps perduda, una impressió de la pel·lícula va ser finalment redescoberta a Manòsca pel fill d'un expositor de fira, i venuda a la néta de Méliès, Madeleine Malthête-Méliès.

## Refeències

* 1 2 Essai de reconstitution du catalogue français de la Star-Film; suivi d'une analyse catalographique des films de Georges Méliès recensés en France, Bois d'Arcy: Service des archives du film du Centre national de la cinématographie, 1981, p. 84, ISBN 2903053073, OCLC 10506429
* ↑ Malthête, Jacques & Mannoni, Laurent (2008), L'oeuvre de Georges Méliès, Paris: Éditions de La Martinière, p. 341, ISBN 9782732437323

## Enllaços externs

* Vengeance du gâte-sauce a YouTube
# Paràbola del cep veritable

El cep veritable és una paràbola donada per Jesucrist. És citada a l'Evangeli segons sant Joan. Parla de la importància per al creient de quedar lligar al « cep veritable » que simbolitza Crist, per portar « fruits en abundància » Els fruits, són la imatge de la relació entre el sarment i la planta principal per la saba que circula entre les dues, poden fer referència a molts altres passatges bíblics com el dels fruits de l'Esperit en Galata 5 versicle 22.

## Text

Evangeli de Jesucrist segons sant Joan, capítol 15, versicles 1 a 8 (17):
1 »Jo sóc el cep veritable i el meu Pare és el vinyater. 2 Les sarments que no donen fruit, el Pare les talla, però les que donen fruit, les neteja perquè encara en donin més. 3 Vosaltres ja sou nets gràcies al missatge que us he anunciat. 4 Estigueu en mi, i jo estaré en vosaltres. Així com les sarments, si no estan en el cep, no poden donar fruit, tampoc vosaltres no en podeu donar si no esteu en mi. 5 Jo sóc el cep i vosaltres les sarments. Aquell qui està en mi i jo en ell, dona molt de fruit, perquè sense mi no podeu fer res. 6 Si algú se separa de mi, és llençat fora i s'asseca com les sarments. Les sarments, un cop seques, les recullen i les tiren al foc, i cremen. 7 Si esteu en mi i les meves paraules resten en vosaltres, podreu demanar tot el que voldreu, i ho tindreu. 8 La glòria del meu Pare és que doneu molt de fruit i sigueu deixebles meus. 9 Tal com el Pare m'estima, també jo us estimo a vosaltres. Manteniu-vos en el meu amor. 10 Si guardeu els meus manaments, us mantindreu en el meu amor, tal com jo guardo els manaments del meu Pare i em mantinc en el seu amor.
11 »Us he dit tot això perquè la meva joia sigui també la vostra, i la vostra joia sigui completa. 12 Aquest és el meu manament: que us estimeu els uns als altres tal com jo us he estimat. 13 Ningú no té un amor més gran que el qui dona la vida pels seus amics. 14 Vosaltres sou els meus amics si feu el que jo us mano. 15 Ja no us dic servents, perquè el servent no sap què fa el seu amo. A vosaltres us he dit amics perquè us he fet conèixer tot allò que he sentit del meu Pare. 16 No m'heu escollit vosaltres a mi; sóc jo qui us he escollit a vosaltres i us he confiat la missió d'anar pertot arreu i donar fruit, i un fruit que duri per sempre. I tot allò que demanareu al Pare en nom meu, ell us ho concedirà. 17 Això us mano: que us estimeu els uns als altres.

## Interpretació

Per a sant Augustí, els sarments són a la vinya per tal de rebre d'ella el seu principi de vida. Els humans han de quedar lligats a les virtuts donades, a la paraula transmesa per Crist per tal de donar fruits sans.
Benet XVI, en un comentari, aborda l'assumpte de la llibertat i dels preceptes divins. Barrejar els dos no és incompatible. Cal escoltar Déu i ens donarà la força per crear i caminar en el nostre camí La collita espiritual serà llavors abundant.

## Referències

* ↑ La Bible (en français). Louis second.
* ↑ «Jn 15,1-17 - BIBLIJA.net - La Bíblia a Internet». [Consulta: 25 gener 2020].
* ↑ Regina Caeli del 6 de maig de 2012 de Benet XVI
Paràboles de Jesús del Nou Testament :
# Dr. Stone

Dr. Stone (ドクターストーン, Dokutā Sutōn) és una sèrie manga japonesa escrita per Riichiro Inagaki i il·lustrada per Boichi, publicada a la Weekly Shōnen Jump des del 6 de març del 2017. Els capítols s'han publicat en 10 volums tankōbon per l'editorial Shueisha. Se'n va estrenar una adaptació d'anime el juliol del 2019, produïda per TMS Entertainment.

## Argument

L'estudiant Taiju li explica al seu amic Senku, amant de la ciència, que vol declarar-se a la Yuzuriha, de qui fa cinc anys que n'està enamorat. Quan són al pati de l'institut, just abans que en Taiju comparteixi els seus sentiments, apareix una llum al cel que petrifica tota la humanitat. La majoria dels humans perden la consciència a la vegada que s'esborren totes les traces de la civilització, però en Taiju continua viu pel desig d'alliberar-se i alliberar la Yuzuriha. Finalment, en Taiju venç la pedra i troba un missatge gràcies al qual sap que en Senku també s'ha alliberat. També sap que han passat molts anys i que la data actual és el 5 d'octubre del 5738. Junts, en Taiju i en en Senku comencen a reconstruir la civilització.

## Referències

* ↑ Wolf, Ian. «Dr. Stone Voulme 1 review». Anime UK News, 31-08-2018. [Consulta: 1r setembre 2018].
# Oberschaeffolsheim

Oberschaeffolsheim (en alsacià Schafelse) és un municipi francès, situat a la regió del Gran Est, al departament del Baix Rin. L'any 1999 tenia 2.088 habitants.
Forma part del cantó de Lingolsheim, del districte d'Estrasburg i de la Strasbourg Eurométropole.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 1.121 | 1.125 | 1.047 | 1.700 | 2.037 | 2.088 |

## Administració

Llista d'alcaldes :
| Període | Identitat |
| 1983-1995 | Guy Burckel |
| 1995-2001 | Alain Garcia |
| 2001- | Guy Burckel |
# Tríquids

Els tríquids (Trichiida) (ICNZ) o triquials (Trichiales) (ICNB) són un ordre de fongs mucilaginosos dins el Amoebozoa. L'ordre conté tres famílies, 14 gèneres, i 162 espècies.

## Sistemàtica

Aquest ordre va ser proposat el 1922 per Thomas Huston Macbride
* Família Dianemidae
** Calomyxa
** Dianema
* Família Trichiidae
** Trichia
** Arcyriatella
** Prototrichia
** Cornuvia
** Oligonema
** Calonema
** Arcyodes
** Arcyria
** Perichaena
** Metatrichia
** Hemitrichia
** Minakatella

## Referències

* ↑ Macbride TH.. The North American slime-moulds. 2, 1922, p. 237.
* ↑ Kirk PM, Cannon PF, Minter DW, Stalpers JA.. Dictionary of the Fungi. 10th. Wallingford, UK: CABI, 2008, p. 770. ISBN 978-0-85199-826-8.
# Blecua-Torres

Blecua-Torres (en castellà: Blecua y Torres) és un municipi aragonès situat a la província d'Osca i enquadrat a la comarca de la Foia d'Osca. S'originà per la fusió de les localitats de Blecua i Torres de Montes.

## Referències

* ↑ «Gran Enciclopèdia Aragonesa, Blecua y Torres». Arxivat de l'original el 2016-09-14. [Consulta: 16 juliol 2016].
# Blažovce

Blažovce és un poble i municipi d'Eslovàquia que es troba a la regió de Žilina, al centre-nord del país. La primera menció escrita de la vila es remunta al 1343.

## Referències

* ↑ «Žilinský kraj (Slovakia): Districts, Towns and Municipalities - Population Statistics, Charts and Map». [Consulta: 21 desembre 2021].
# Bogoródskoie

«Bogoródskoie» té aquests significats:
* Bogoródskoie (Rostov), localitat de l'óblast de Rostov, a Rússia
* Bogoródskoie (Iúriev-Polski), localitat de l'óblast de Vladímir, a Rússia
* Bogoródskoie (Koltxúguino), localitat de l'óblast de Vladímir, a Rússia
* Bogoródskoie (Saràtov), localitat de l'óblast de Saràtov, a Rússia
* Bogoródskoie (Bélgorod), localitat de l'óblast de Bélgorod, a Rússia
# Bogorodítskoie (Kursk)

* Per a altres significats, vegeu «Bogorodítskoie».
Bogorodítskoie (en rus: Богородицкое) és un poble de l'óblast de Kursk, a Rússia, que el 2017 tenia 241 habitants. Pertany al districte rural de Gorxétxnoie.

## Referències

* ↑ «Bogatyrëvo». GeoNames. [Consulta: 6 abril 2019].
# Bootstrap Protocol

BOOTP són les sigles de Bootstrap Protocol. És un protocol de xarxa UDP utilitzat pels clients de xarxa per a obtenir la seva adreça IP automàticament. Normalment es realitza en el procés d'arrancada dels ordinadors o del sistema operatiu. Originalment està definit en el RFC 951.
Aquest protocol permet als ordinadors sense disc obtenir una adreça IP abans de carregar un sistema operatiu avançat. Històricament ha estat utilitzat per les estacions de treball sense disc basades en UNIX (les quals també obtenien la localització de la seva imatge d'arrancament mitjançant aquest protocol) i també per empreses per a introduir una instal·lació preconfigurada de Windows en PCs acabats de comprar (típicament en un entorn de xarxa Windows NT).
Originalment requeria l'ús d'un disquet d'arrancada per a establir les connexions de xarxa inicials, però el protocol s'integra a la BIOS d'algunes targetes de xarxa (com la 3c905c) i a moltes plaques base modernes per a permetre l'arrancada directa des de la xarxa.
DHCP és un protocol basat en BOOTP, més avançat, però més difícil d'implementar. Molts servidors DHCP també ofereixen suport BOOTP.

## Referències

* ↑ «Bootstrap Protocol» (en anglès americà). [Consulta: 24 setembre 2022].

## Vegeu també

* RARP
# Bootjack

Bootjack és una concentració de població designada pel cens dels Estats Units a l'estat de Califòrnia. Segons el cens del 2000 tenia 1.588 habitants.

## Demografia

Segons el cens del 2000, Bootjack tenia 1.588 habitants, 636 habitatges, i 471 famílies. La densitat de població era de 34 habitants per km².
Dels 636 habitatges en un 29,6% hi vivien nens de menys de 18 anys, en un 59,6% hi vivien parelles casades, en un 8,3% dones solteres, i en un 25,8% no eren unitats familiars. En el 21,1% dels habitatges hi vivien persones soles el 10,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,5 i el nombre mitjà de persones que vivien en cada família era de 2,88.
Per edats la població es repartia de la següent manera: un 25,2% tenia menys de 18 anys, un 4% entre 18 i 24, un 21,2% entre 25 i 44, un 31% de 45 a 60 i un 18,6% 65 anys o més.
L'edat mediana era de 45 anys. Per cada 100 dones de 18 o més anys hi havia 96 homes.
La renda mediana per habitatge era de 30.991 $ i la renda mediana per família de 33.092 $. Els homes tenien una renda mediana de 39.145 $ mentre que les dones 24.271 $. La renda per capita de la població era de 14.771 $. Entorn del 8,2% de les famílies i el 10,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Bootjack». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 17 juliol 2010].
* ↑ «Geographic Comparison Table- Bootjack». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 17 juliol 2010].
# Brownleeïta

* El cometa Grigg-Skjellerup en el mes de juny de 1992.
La brownleeïta és un mineral de la classe dels elements natius. Rep el nom en honor de l'astrònom de la Universitat de Washington, Donald Brownlee, qui va fundar el camp de la recerca de les partícules de pols interplanetàries.

## Característiques

La brownleeïta és un silicur de fórmula química MnSi. Va ser aprovada com a espècie vàlida per l'Associació Mineralògica Internacional l'any 2008. Cristal·litza en el sistema isomètric.

## Formació i jaciments

Va ser descoberta dins d'una partícula de pols interplanetària (IDP) que es creu que s'originà al cometa 26P/Grigg-Skjellerup. El material tipus es troba en partícules de menys de 0,0025 mm.

## Referències

* ↑ «Brownleeite» (en anglès). Mindat. [Consulta: 26 abril 2019].
* ↑ «NASA Finds New Type of Comet Dust Mineral» (en anglès). NASA, 12-06-2008 [Consulta: 26 abril 2019]. Arxivat 29 de gener 2023 a Wayback Machine.
# Brachypteryx montana

Brachypteryx montana és una espècie d'ocell de la família dels muscicàpids (Muscicapidae). Es troba a Indonèsia i les Filipines. El seu hàbitat natural són els boscos tropicals i subtropicals de frondoses humits de l'estatge montà. El seu estat de conservació és de risc mínim.

## Taxonomia

Segons la Classificació del Congrés Ornitològic Internacional (versió 12.1, 2022) aquesta espècie estaria formada per 11 subespècies, 7 de les quals a les Filipines. Tanmateix, el Handook of the Birds of the World i la quarta versió de la BirdLife International Checklist of the birds of the world (desembre 2019), segueixen un altre criteri taxonòmic, segons el qual Brachypteryx montana es segmentaria en cinc espècies diferents:
* Brachypteryx montana (stricto sensu) - Alacurt de Java.
* Brachypteryx poliogyna - Alacurt de les Filipines
* Brachypteryx erythrogyna - Alacurt de Borneo.
* Brachypteryx saturata - Alacurt de Sumatra.
* Brachypteryx floris - Alacurt de l'illa de Flores.

## Referències

* ↑ del Hoyo, Josep. All the birds of the world (en anglès). Barcelona: Lynx editions, 2020, p. 703. ISBN 978-84-16728-37-4.
* ↑ BirdLife International. «Javan Shortwing» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2018. [Consulta: 22 abril 2021].
* ↑ «Chats, Old World flycatchers». IOC World Bird List Version 12.1. International Ornithologists' Union, 01-01-2022. [Consulta: 16 gener 2022].
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 703. ISBN 978-84-16728-37-4.
* ↑ Fundació Barcelona Zoo; Institut Català d’Ornitologia; TERMCAT, Centre de Terminologia. «alacurt de Java». Diccionari dels ocells del món TERMCAT. [Consulta: 22 abril 2021].
# Toquí de bec taronja

El toquí de bec taronja o toquí de bec roig (Arremon aurantiirostris) és un ocell de la família dels passerèl·lids (Passerellidae) que pobla les selves neotropicals des de Mèxic fins al nord del Perú.

## Descripció

Mesura uns 14 cm. Té les parts superiors de color groc-oliva. El cap és negre amb franjes blanques. Té una banda pectoral negra completa. La gola i el centre del pit són blancs amb gris als costats del pit i el ventre. Els dos sexes tenen un bec ataronjat brillant, que és fosc als juvenils. És similar al toquí de corona negra, però es distingeix per les parts superiors de color groc oliva i un bec de color taronja brillant.

## Hàbitat i distribució

És comú al sotabosc i el sòl del bosc humit interior al vessant est dels Andes i les terres baixes adjacents. Se sap que oscil·la en elevacions entre 350 i 1200 m. També passa al bosc humit de l'extrem nord-oest del Perú a Tombes.
A Amèrica Central es troba a Belize, Costa Rica, Guatemala, Hondures, Mèxic, Nicaragua i Panamà. Al nord-oest d'Amèrica del Sud, es troba a Colòmbia, l'Equador i el nord del Perú.

## Reproducció

Es reprodueixen d'abril a agost. Construeixen un niu sobre el terra, un tronc o un forat. És una estructura maldestra però coberta, elaborada a partir de fulles, arrels, fibres i cobert amb frondes de falgueres o Selaginel·la. Les femelles ponen dos ous blancs amb algunes petites taques marrons o negres.

## Etimologia

«Arremon» deriva del grec antic “arrhemon”, “arrhemonos” que significa “silenciós”, “sense parla”. L'epítet «aurantiirostris» prové del llatí “aurantius” que significa “de color taronja” i «rostris», «rostrum» “bec”.

## Taxonomia

Es reconeixen vuit subespècies:
* A. a. saturatus (Cherrie, 1891) sud-est de Mèxic, Guatemala i Belize.
* A. a. rufidorsalis (Cassin, 1865)des d'Hondures fins al nord-oest de Panamà.
* A. a. aurantiirostris (Lafresnaye, 1847) oest de Costa Rica al centre de Panamà.
* A. a. strictocollaris (Todd, 1922) est de Panamà i nord-est de Colòmbia.
* A. a. occidentalis (Hellmayr, 1911) oest de Colòmbia i nord-oest d'Equador.
* A. a. santarosae (Chapman, 1925) sud-oest d'Equador.
* A. a. erythrorhynchus (Sclater, 1855) nord de Colòmbia.
* A. a. spectabilis (Sclater, 1855) sud-est de Colòmbia, est d'Equador i nord-est de Perú.

## Referències

* ↑ «Toquí de bec taronja». Cercaterm. TERMCAT, Centre de Terminologia. Rev. 10/02/2023(català)
* ↑ «Master Lists – Multilingual Version - IOC World Bird List v14.1» (en anglès americà). IOC. [Consulta: 2 març 2024].
* 1 2 3 «Gorrión de Gorro Negro (Arremon abeillei)» (en castellà). Aves de Perú, 23-02-2024. [Consulta: 2 març 2024].
* ↑ «Pinzón Piquidorado/Orange-billed Sparrow/Arremon aurantiirostris» (en castellà). Birds of Colombia, 26-04-2018. [Consulta: 2 març 2024].
* ↑ Hart, Patrick; Behrstock, Robert A.; Mehlman, D. «Orange-billed Sparrow (Arremon aurantiirostris), version 1.0» (en anglès). Birds of the World, 2020. DOI: 10.2173/bow.orbspa1.01species_shared.bow.project_name. ISSN: 2771-3105.
* ↑ Gill, Frank; Donsker, David. «Sparrows – IOC World Bird List v13.2g» (en anglès americà). IOC, 2023. [Consulta: 9 gener 2024].